‘ત્રિવેણી‘ ઍપાર્ટમૅન્ટનાં પૅસેજ લગભગ દસ ફૂટ પહોળો હતો. પૅસેજને અડીને ડાબી તરફ ચાર ફ્લૅટ હતા. પાંચમો ફ્લૅટ જરાક કઢંગા આકારનો હતો. પૅસેજ છેડે આવેલ ફ્લૅટને અડીને જમણી તરફ બીજા ત્રણ ફ્લૅટ હતા. જમણી તરફનાં આઠમા ફ્લૅટની બરાબર બાજુમાંથી દાદર શરૂ થતો હતો અને તેને લગોલગ એક લિફ્ટ હતી. દાદર અને લિફ્ટ વચ્ચેના ભાગમાં, નીચે વૉટર સ્ટોરેજ ટૅન્ક હતી. તેની પર પાણીની મોટર અને દાદરની બરાબર સામેની ભીંત પર દરેક ફલૅટના અલગ મીટર ફીટ કરેલાં હતાં.